LLAR D’INFANTS VALL DE BOÍ -  Curs 2020-2021
CALENDARI I HORARI:

La llar d’infants segueix el calendari escolar de setembre a juny. 

Els mesos d’estiu també obrim però amb horari de matí de 8:45 a 14:00. 

- Un dia a l’escola:

	Horari 
	Activitat

	9:00 a 10:00
	Entrada a l’espai del pati  (ficar mitjons o sabatilles, portar l’esmorzar i dinar, la llibreta viatgera i el pitet; desinfectar-se amb el gel i tocar la campana perquè una de les educadores surti a rebre’ls. Tot amb mascareta els adults. Acomiadament ràpid i segur) i joc lliure als racons.

	10:00 a 11:00
	Esmorzar (fruita), hàbits i joc lliure als racons.

	11:00 a 11:10
	Rutines (cançó: “bon dia”, qui ha vingut, el temps “tipi, tipi, tap”, ballem els “dies setmana” o “vocals” o “el tren” o “les estacions”, caixa de les emocions, objecte sorpresa, imatges,...) i rotllana (moment per explicar vivències dels infants i explicar que farem durant el dia)

	11:10 a 11:30
	Activitat del matí: psicomotricitat, conte, taller, música, angles, sortida o bibliobús o hort, ... .

	11:40 a 11:45
	Hàbits

	11:45 a 12:45
	Pati: joc lliure

	12:45 a 13:00
	Recollida, hàbits i sortida (els infants que no dinen a l’escola)

	13:00 a 14:00
	Dinar, hàbits i sortida (els infants que no dormen a l’escola)

	14:00 a 16:00
	Descans (cada infant dorm l’estona que necessita)

	16:00 a 16:30
	Joc de racons i sortida


ÀREES A TREBALLAR:

I. Descoberta d’un mateix i dels altres: les parts del cos, els sentits, les emocions, els hàbits.

II. Descoberta de l’ entorn: l’entorn, les estacions i festes tradicionals, els animals, les plantes, els aliments, els mitjans de transport, les eines, els instruments musicals, materials i objectes diferents (panera dels tresors i joc heurístic).

III. Comunicació i llenguatges: els diferents llenguatges (corporal, verbal, musical i plàstic), introducció als colors, formes, vocals i conceptes com: molt-poc, gran-petit, alt-baix, so-silenci, fort-fluix, agut-greu, ... .
IIII. Educació emocional: a través dels hàbits, rutines i les activitats del dia a dia, treballem les emocions, l’expressió , reconeixement i gestió d’aquestes de manera transversal.
CONTINGUTS DEL CURS:
	1r Trimestre
	2n Trimestre
	3r Trimestre

	Coneixement d’un mateix i dels altres - Coneixement de l’entorn – Llenguatges: verbal, corporal, plàstic, musical i matemàtic
Educació emocional

	Adaptació a l’entorn escolar
	L’ hivern 
	La primavera: les flors

	La tardor i la castanyada 
	Carnestoltes
	Sant Jordi

	Nadal
	
	L’estiu: l’aigua


OBJECTIUS DE L’ESCOLA:

- Respectar el ritme de desenvolupament de cada infant, potenciant la seva autonomia i afavorir una educació integral.

- Afavorir un ambient de llibertat perquè l’ infant desenvolupi l'activitat que desitgi, amb l'únic límit de l' interès col·lectiu.

- Acompanyar l’ infant en el seu procés d’aprenentatge i en el de les relacions entre iguals.

- Facilitar la igualtat de sexes, gèneres i eliminació d'estereotips socials.

- Interaccionar amb l’entorn (amb ells mateixos, amb els altres i amb l’espai) de manera lliure, responsable i autònoma.

- Fomentar una educació compartida amb els pares i mares.
METODOLOGIA:
La metodologia que usem és activa, vivencial i globalitzadora, l’infant és el centre de tot allò que fem a la llar. Proposem als infants força activitats d’experimentació,  manipulació i joc per tal de promoure el seu desenvolupament global.
Les activitats de la vida quotidiana i els moments de cura són l’eix de l’organització de l’ambient educatiu.
Durant el curs treballarem les diferents àrees i continguts per racons de joc i també fem diferents tallers. 
El joc per racons afavoreix que cada infant aprengui al seu propi ritme i de manera activa i espontània. Pensem en el joc com una necessitat vital, com el primer instrument d’aprenentatge per conèixer-se a si mateix i a l’entorn, per la qual cosa el joc és una de les bases de la nostra metodologia.

Celebrem de forma especial algunes festes i realitzem sortides per aprofitar els recursos naturals de l’entorn de la llar. 
Durant el tercer trimestre també treballem en el projecte de l’hort i fem activitats amb aigua.
ACTIVITATS:
- ELS RACONS DE JOC:

Racons fixes: alguns racons seran fixes, els tindrem durant tot el curs, però aniran canviant els materials que els formen: el racó dels contes, de la música, de la pintura, de les mans fines i de la psicomotricitat. 

Racons mòbils: la cuina, les nines, els mitjans de transport, els animals, les disfresses, els sentits, les construccions, els metges, la perruqueria,..., aniran canviant durant el curs depenent de l’ interès i la motivació dels infants. 

- ELS TALLERS:

Els tallers són activitats més dirigides i puntuals. En els tallers els infants treballen mitjançant l’experimentació i la manipulació. Els proposem usar diferents materials: plastilina, fang, pasta de sal, aigua, pintura, adhesius, sorra, fulles seques, ... . 
Cada curs treballem un artista, aquest any VAN GOGH. Fem diversos tallers relacionats amb l’artista i les seves obres.

També fem algun taller de cuina durant el curs i un cop al mes macedònia, la qual ens permet treballar les diferents fruites de la temporada comparant-les i observant semblances i diferències, i també dona peu a provar-les totes. És un taller que té molt èxit com els altres tallers de cuina on els alumnes poden experimentar i tractar amb aliments que després es menjaran. 
Durant el segon trimestre, com que estem més a l’interior, realitzem diferents experiments amb sessions on presentem els materials, estona més dirigida i que després poden experimentar lliurement.
- ELS CONTES:

Continuarem treballant els contes com vam fer els curs passat, ja que als infants els ha motivat i agradat.                        Cada mes treballarem un conte, així que el treballarem durant 4 o 5 sessions. Creiem que d’aquesta manera és més motivant i enriquidor pels infants, poc a poc, van coneixent l’argument i els personatges i això els dona seguretat i els motiva i cada cop els agrada més el conte. El treballem de diverses formes: amb el conte, titelles, ombres, caixa de llum, globus, teatre, ... . 

- SESSIONS:
Un cop a la setmana fem una sessió de musicoteràpia, normalment els dijous.

També fem diferents sessions de psicomotricitat, algunes amb el propi cos i altres amb materials diversos.
Al segon trimestre, ja que normalment fa més mal temps i no podem aprofitar tant l’espai exterior i hem d’estar més a dins, aprofitem i fem una introducció a l’anglès amb jocs i cançons.

Un cop a la setmana també treballem els contes.

- FESTES:

*Aniversaris: el dia de l’aniversari d’un infant, és un dia diferent, fem un esmorzar conjunt (l’infant que fa anys porta esmorzar per tots), cantem i ballem, fem una corona i cada alumne fa un dibuix pel company que fa els anys, els quals enquadernem i s’emporta cap a casa. Aquest any com ha portada del quadern, es posarà una foto del grup.
* La Castanyada : ens visita la castanyera (demanem la col·laboració d’algun pare o mare perquè es disfressi de castanyera), cantem i ballem, esmorzem castanyes i panellets amb les famílies.

* El Nadal: fem un esmorzar tots junts amb les famílies. Fem cagar la tronca, cal portar un regal (6 euros). La llar d’infants fa un regal conjunt que es queda a la llar d’infants.
* Carnestoltes: sortida per poble tots disfressats juntament amb els infants del CEIP.
* Festa fi de curs del CEIP: ens conviden a alguna activitat de les que realitzen, hi van els alumnes de p-2.
* Fi de curs: esmorzar conjunt al pati, jocs amb aigua, música.. i alguna activitat diferent. Si és possible es fa juntament amb els de Can Xiruca.
* La festa del color... : cada cop que presentem un color per treballar-lo farem una festa, demanem que els infants vinguin vestits d’aquell color i farem altres activitats relacionades amb el color. Treballem els colors relacionats amb l’estació de l’any en que ens trobem.
- SORTIDES:

* Sortides pel poble: a recollir fulles, carnestoltes, parc infantil, a buscar flors, al camp de futbol, a l’hort (2 cops a la setmana), al bibliobús (cada 15 dies)..., si fa bo, sortim els divendres. Les sortides també depenen del grup d’infants que tenim.
Com a novetat aquest any ens agradaria fer alguna sortida per conèixer els oficis que podem trobar a Barruera i coincidint amb el racó que estem treballant en cada moment (a la granja, al metge, a la perruqueria, ... )
* Sortides fora del poble de Barruera: a l’estació d’ esquí i al Parc Nacional , a Taüll al mapping.
En aquestes sortides demanem la col·laboració de pares i/o mares acompanyants, el transport va a càrrec de les famílies o anem amb taxis, cal portar dinar i una autorització especial per cada sortida.

- EL DIA DE LA FAMÍLIA:
Un cop al mes fem el dia de la família de ... . Es demana a cada família que vingui a fer una activitat amb els infants, allò que els vingui de gust (explicar un conte, fer una recepta, una excursió, tocar un instrument, una manualitat, portar un animal, ... .) És una activitat per implicar les famílies amb l’escola, és molt motivant i enriquidor que vinguin els pares i mares a la llar i així compartim una estona tots junts.

- LES EMOCIONS:
Les emocions les treballem cada dia, creiem important ensenyar als infants des de ben petits a ficar nom a allò que senten, aprendre a identificar-les i gestionar-les.

La nina de les emocions, és una activitat per treballar les emocions amb col·laboració amb les famílies. La nina de les emocions anirà cada cap de setmana a casa amb un infant i ens explicareu alguna cosa de les que heu fet relacionat amb alguna emoció. 

També treballem les emocions a través dels contes, un cop al trimestre treballarem un conte relacionat amb les emocions.
RELACIÓ ESCOLA - FAMÍLIA:

- Reunió inici de curs amb tots els pares i mares.

- Tutoria amb cada família abans de començar a la llar per conèixer una mica els infants i fitxa.

- Tutories fi de cada trimestre amb cada família per parlar de l’evolució dels nens/es.
- Fi de cicle es dona un informe escrit a cada alumne/a amb el que s’ha parlat a les tutories trimestrals.

- Cada dia la llibreta viatgera, comunicació escola- família, és important mirar-la i usar-la.

- La pissarra de l’entrada on anotem allò que fem cada dia i si heu de portar alguna cosa.
- Grup de WhatsApp on també informem d’alguna activitat, compartim fotos, ... .
EL PERIODE D’ADAPTACIÓ

El període d’adaptació és un moment molt important tant per als infants com per a les famílies. És la primera vegada que l’infant es separa dels pares/mares i entra en contacte amb altres iguals i amb adults desconeguts en un espai nou, per això és tant important. 
Les famílies heu de mostrar una actitud de seguretat i tranquil·litat en aquest moment, cal que expliqueu als infants uns dies abans que anirà a llar a jugar amb amics i a passar-ho bé. L’acomiadament cal que sigui segur i ràpid, no marxeu quan estigui entretingut, cal dir-li adeu i que en una estona torneu. 

El temps d’aquest període variarà en funció de les necessitats de cada infant, hi ha infants que amb una setmana en tenen prou i d’altres necessiten més temps. Es començarà amb una estona petita (1 hora) i depenent de l’infant s’anirà augmentat fins a aguantat tota l’estona que les famílies necessiten.

DOCUMENTACIÓ NECESSÀRIA:

1 foto (podeu enviar-la per correu electrònic)

Fotocòpia de la cartilla de la seguretat social

Fotocòpia de la cartilla de vacunació

Fotocòpia del llibre de família

Fotocòpia del DNI del pare i de la mare

Fotocòpia del full d’empadronament

MATERIAL QUE HAN DE PORTAR ELS INFANTS: (tot marcat amb el nom!!!)
1 muda sencera, marcada amb el nom, que es queda a l’escola.

1 bata amb beta per poder-la penjar, els nens/es que ja caminen.

1 pitet, marcat amb el nom, amb goma al coll per facilitar l’autonomia.

1 xumet (qui n’usi).

2 capses de mocadors de paper.

1 ampolla d’aigua que cada dia tornarà a casa
1 capsa de tovalloles humides.

1 mitjons gruixuts, socs o sabatilles d’estar per casa.

1 raspall de dents (els infants que es queden a dinar de P1 i P2)

1 gorra o gorro, depenent de l’època de l’any, pel pati

- Els infants que utilitzin bolquers:
1 paquet de bolquers i crema o similar.

- Els infants que es queden a dormir: 

1 manta o sac per dormir.

- Els infants que es queden a dinar:

Els infants que es quedin a l’escola a dinar, han de portar el menjar de casa amb una bossa de roba amb el nom. A l’escola tenim cuina amb nevera per guardar-ho i microones per escalfar-ho. Cal que ho portin tot marcat amb el nom (tapers i postres). Es demana no usar plàstic ni paper d’alumini per embolicar i utilitzar recipients que es puguin escalfar directament.
PETITES NORMES:

- Tota la roba i els objectes personals del nen/a han d’anar marcats amb el nom!!!!
- La roba dels infants ha de ser còmoda, perquè es puguin moure amb llibertat i facilitar l’autonomia (evitar els petos, cinturons, tirants, ...). Les sabates que siguin amb velcro, sense cordons. 

- Tota la roba de penjar ( bates, jaquetes, ... ) ha de dur una veta d’uns 20cm per poder-la penjar amb facilitat. 
- Actualment l’entrada a la Llar segueix uns protocols establerts per sanitat:


- al arribar desinfectar-se les mans amb la solució alcohòlica


- canviar les sabates als nens i nenes i quan ja està apunt, tocar la campana perquè una de les educadores surti a buscar-lo. 


- en cap situació les famílies poden accedir a l’interior de La Llar d’Infants.
- És important la puntualitat tant a l’entrada com a la sortida de l’escola, per no trencar el ritme de la classe, es recorda que l’espai dels pares/mares és l’entrada, actualment a fora al pati, al costat de la porta de la reixa.
QUAN ELS NENS/ES ESTAN MALALTS: 
Els infants no poden assistir a l’escola si tenen:
- Febre més de 37º

- Malalties respiratòries ( fins que no hagi deixat de tenir febre o 24 hores després de començar el tractament)
- Malalties gastrointestinals: 

* Diarrees (fins que les deposicions s’hagin normalitzat o 48 hores després)
* Cucs (fins que no s’hagi fet el tractament)
- Malalties que cursen amb erupció cutània:

* Escarlatina ( fins 24 hores després que s’hagi iniciat el tractament)


* Varicel·la ( fins 6 dies després de que hagi aparegut o abans si ja ha fet crosta)


* Rubèola ( fins 7 dies després que hagi aparegut)


* Xarampió ( fins a 4 dies després que hagi aparegut)

- Polls ( fins a 24 hores després d’haver iniciat el tractament)
- Conjuntivitis purulenta ( Fins a 24  hores després d’haver iniciat el tractament)
- qualsevol símptoma del COVID19
És important que els infants que estiguin malalts es quedin a casa per no contagiar als companys. Si el nen/a es fica malalt a l’escola s’avisarà als pares perquè el vinguin a recollir. Si un infant està malalt i no pot venir a l’escola us agraïm que ens aviseu.

Les educadores no podran administrar cap tipus de medicació.

PREUS:  
* FRANJA DE MATI  de 9.00-13.00: 112 € al mes    

* FRANJA MENJADOR de 13.00-14-00: 28 € al mes    

* FRANJA TARDA de 14:00 – 16:30: 84 € al mes    

Quota de material a l’inici del curs de 20 €
Reserva de plaça:70 € al mes

Un cop que els infants comencin a la llar hauran de pagar la quota mínima de 112 € al mes, cada mes, tot i que no vingui cap dia del mes i fins que passin al CEIP o es donin de baixa definitivament del centre. 
- Forma de pagament:

Es cobrarà mitjançant domiciliació bancària, a partir del dia 10 de cada mes. La falta de pagament de 2 quotes, determina l’anul·lació dels drets que atorga la matricula.

CONTACTE DE LA LLAR D’INFANTS:

- TELÈFON DE LA LLAR D’INFANTS VALL DE BOÍ: 973.96.41.85

- CORREU ELECTRÒNIC: c5010097@xtec.cat
Llar d’infants Vall de Boí: 973.69.41.85 - C5010097@xtec.cat - C/del Riu nº6,Barruera, Vall de Boí


